Executada la proposta de millora del carril bici, aprovada en els Pressupostos Participatius 2023
2025-07-24

L’Ajuntament de Burjassot, des de la regidoria de Participació Ciutadana que dirigeix Yolanda Andrés, ha dut a terme les obres pertinents per a executar una de les propostes aprovades en la campanya dels Pressupostos Participatius de 2023.

Concretament s’ha executat la proposta, aprovada amb 53 vots, de la correcta senyalització amb espills del carril bici al seu pas pel número 58 del carrer Mariano Aser. En aqueix tram existeix un accés a un garatge i la senyalització era necessària a fi que els conductors tingueren una millor visibilitat de les bicicletes i patinets que per aqueix tram solen circular, a l’entrada i eixida del garatge en qüestió, a fi d’evitar possibles accidents. El carril bici també s’ha senyalitzat amb dues “CEDISCA EL PAS” d’obligat compliment per als usuaris d’aquest, bicicletes i patinets, al seu pas pel número 58.